Nafarroako Parlamentuak, 2018ko ekainaren 14an egindako Osoko Bilkuran, honako erabaki hau onetsi zuen: “Erabakia. Horren bidez, Espainiako Gobernua premiatzen da Egoitza Santuarekiko akordioak sala ditzan, hezkuntza-sistema laiko bat ahalbidetzeko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Espainiako Gobernua premiatzen du Espainiaren eta Egoitza Santuaren arteko akordioak sala ditzan, hezkuntza-sistema laiko bat lortu ahal izateko Espainia osoan.

2. Nafarroako Parlamentuak Espainiako Gobernua premiatzen du Estatuaren eta konfesio-erlijio ezberdinen arteko akordio indardunak sala edo alda ditzan, helburu hori lortzeko.

3. Nafarroako Parlamentuak Gorte Nagusiak premiatzen ditu behar diren lege-aldaketak abiaraz ditzaten, eskola-curriculumean erlijio konfesionalik ez irakasteko.

4. Erabaki hau Estatuko Gobernuari eta Diputatuen Kongresuko eta Senatuko mahaiei helaraziko zaie, bi legebiltzarretako talde parlamentarioei igor diezaieten”.

Iruñean, 2018ko ekainaren 19an

Lehendakaria: Ainhoa Aznárez Igarza